**УТВЪРДИЛ:**

 **ДОКЛАД**

от комплексна проверка по прилагане на екологичното законодателство

**Обект:** „Хаджийски и фамилия“ ООД – млекопреработвателно предприятие

**Дата на извършване на проверката:** 09.06.2023 г.

**Място на извършване на проверката:**  с. Градешница, общ. Криводол, обл. Враца, ул. „Милин камък“ № 4

**Проверени компоненти и фактори на околната среда:**

- Води;

- Атмосферен въздух

**Основание за проверката:** В изпълнение на Заповед № 75/08.06.2023 г***.*** на Директора на РИОСВ - Враца, на основание чл. 154 от Закона за опазване на околната среда и Годишен план за контролната дейност на РИОСВ - Враца през 2023 г.

**Цели на проверката:**

Планов текущ контрол върху:

- Закон за водите;

- Закона за чистотата на атмосферния въздух

**Проверени са следните основни производствени звена, участъци и документи:**

- Производствена площадка, пречиствателни съоръжения за отпадъчни води, хладилна инсталация;

- Документи –договори и др.

***Води***

**Контрол по Закона за водите (Обн. ДВ. Бр. 67/27.07.1999 г.)**

За производствени и питейно-битови нужди обектът е водоснабден от собствен подземен водоизточник-тръбен кладенец, с актуално разрешително за водовземане, издадено от Директора на БДДР-Плевен. Производствените и битово-фекални отпадъчни води се пречистват в мазниноуловител и двукамерна септична яма с черпател. Пречистените отпадъчни води се припомпват в подземни филтрационни полета. При необходимост от почистване на утайки от септичната яма и мазнинноуловителя се използва услуга от външна фирма.

В момента на проверката не е констатирано заустване на отпадъчни води в река Огоста, както и видими следи от нерагламентирано изхвърляне на отпадъчни продукти. Представен е документ за транспортиране на утайките от септичната яма.

***Атмосферен въздух***

***Контрол по Закона за чистотата на атмосферния въздух (обн. ДВ, бр. 45/1996г. с изм. и доп.) и подзаконовите нормативни актове***

 За производствени нужди се експлоатира 1 брой стационарна хладилна система, съдържаща 110 кг. хладилен агент – R 404A. Води се досие на системата, съгласно чл. 29 от Наредба №1 от 17 февруари 2017 г. за реда и начина на оборудване, съдържащо флуорсъдържащи парникови газаве (обн., ДВ, бр.20/07.03.2017 г., изм. и доп.). Проверки за течове на оборудването е извършено от сервизен техник, притежаващ валиден сертификат за правоспособност, издаден от Българска браншова камара по машиностроене. Честота на проверките е в съответствие с изискванията на Регламент (ЕС) № 517/2014 г. за флуорсъдържащи парникови газове.

От страна на оператора в РИОС-Враца в срок с Вх. №ОЧВ-105/28.02.2023 г. е представен годишен отчет за 2022 г., касаещ дейността на използваното стационарно хладилно оборудване.

 **Резултати и заключения за съответствие на обекта с изискванията на екологичното законодателство и последващ контрол:**

 При извършената проверка не е констатирано несъответствие с изискванията на действащото екологичното законодателство.